Το **Ράσον**(πρώην γνωστό ως **Ράτζιν-Σόνμπονγκ,** κορεατική προφορά: [ɾa.sʌn, ɾa.dʑin.sʌn.boŋ]) είναι πόλη στη Βόρεια Κορέα και λιμάνι ελεύθερο από πάγο στην Θάλασσα της Ιαπωνίας στο Βόρειο Ειρηνικό Ωκεανό, στη βορειοανατολική άκρη της Βόρειας Κορέας. Βρίσκεται στην περιφέρεια *Γκουάνμπουκ* και στην Ειδική Οικονομική Ζώνη Ράσον. 

Στη Νοτιοκορεατική προφορά, το αρχικό "Ρ" του ονόματος προφέρεται ως "Ν", (나선, *Νάσον*) σύμφωνα με τα πρότυπα της κορεατικής φωνολογίας. Το 2000, το όνομα μειώθηκε από «Ράτζιν-Σόνμπονγκ» σε «Ράσον». Κατά τη διάρκεια της δεκαετίας του 1930, οι Ιάπωνες ονόμαζαν την πόλη ως Ράσιν και εκείνη την περίοδο, ήταν ένα σημαντικό λιμάνι στο τέλος της σιδηροδρομικής γραμμής. Απελευθερώθηκε από τον Κόκκινο Στρατό στις 14 Αυγούστου 1945.

Πριν από το 1991, η Σοβιετική Ένωση χρησιμοποιούσε το Ράσον ως εναλλακτική λύση λιμένα θερμού νερού όταν το Βλαδιβοστόκ δεν ήταν διαθέσιμο. Από το 1993 έως το 2004, διοικητικά ήταν χωρισμένο από τη Χάμγκιονγκμπουκ-ντο (Επαρχίας Βόρειας Χάμγκιονγκ) ως η άμεσα κυβερνιώμενη πόλη (*Τζίκχαλσι*) του Ράσον. Πριν από το 1993 και από το 2004 έως το 2009, η πόλη ήταν μέρος της Επαρχίας Βόρειας Χάμγκιονγκ. Από το 2010, η πόλη είναι μια «ειδική πόλη» (*Τούκπιολσι*), και αποσχίστηκε πάλι από τον επαρχιακό έλεγχο, αλλά διαφέρει από την παλαιότερη ονομασία της άμεσα κυβερνιώμενης πόλης. Τι σημαίνει αυτό στην πράξη είναι ασαφής.

Το Ράσον συνορεύει με την επαρχία Τζιλίν της Κίνας και την Επαρχία Χασάνσκι στο Κράι Πριμόρσκι της Ρωσίας. Η Κίνα κάνει επενδύσεις στο λιμάνι, καθώς δίνει πρόσβαση προς τη Θάλασσα της Ιαπωνίας. Τον Ιούλιο του 2011, η Λαϊκή Δημοκρατία της Κορέας (ΛΔΚ) έδωσε το «πράσινο φως» για τη μεταφορά φορτίου μέσω του λιμένα του Ράτζιν προς τα ανατολικά της Κίνας. Άνθρακας μεταφέρεται από τα κοντινά Κινεζικά ορυχεία στη Σαγκάη. Ένα καζίνο δίπλα στη θάλασσα, μπορεί να ικανοποιήσει τους Κινέζους επισκέπτες.

Διοικητικές διαιρέσεις
----------------------

Το Ράσον χωρίζεται σε μια επαρχία (*γκούγιοκ*) και μια κομητεία (*γκουν*).

### Ράτζιν-γκούγιοκ (라진구역, 羅津區域)

* Άνχουα-ντονγκ (안화동)
* Άντζου-ντονγκ (안주동)
* Τζίγκγιονγκ-ντονγκ (지경동)
* Τζούγχιον-ντονγκ (중현동)
* Τσάνγκπιονγκ-ντονγκ (창평동)
* Τσόνγκιε-ντονγκ (청계동)
* Χάχιον-ντονγκ (하현동)
* Χέμπανγκ-ντονγκ (해방동)
* Γκουάνγκοκ-τονγκ (관곡동)
* Νάμσαν-ντονγκ (남산동)
* Ντόνγκμιονγκ-ντονγκ (동명동)
* Σάγχιον-ντονγκ (상현동)
* Σίναν-ντονγκ (신안동)
* Σίνχε-ντονγκ (신해동)
* Σίνχουνγκ-ντονγκ (신흥동)
* Σόνγκπιονγκ-ντονγκ (송평동)
* Γιόκτσον-ντονγκ (역전동)
* Γιούχιον-ντονγκ (유현동)
* Μούτσανγκ-ρι (무창리)
* Χούτσανγκ-ρι (후창리)

### Σόνμπονγκ-γκουν (선봉군; 先鋒郡)

* Σόνμπονγκ-ουπ (선봉읍/先鋒邑)
* Ντούμανγκανγκ-ρόντονγκτζαγκου (두만강로동자구/豆滿江勞動者區)
* Ούνγκσανγκ-ρόντονγκτζαγκου (웅상로동자구/雄尙勞動者區)
* Τζόσαν-ρι (조산리/造山里)
* Χάχοε-ρι (하회리/下檜里)
* Χάγιοπιονγκ-ρι (하여평리/下汝坪里)
* Χόνγουι-ρι (홍의리/洪儀里)
* Γκούλπο-ρι (굴포리/屈浦里)
* Μπέκχακ-ρι (백학리/白鶴里)
* Μπούπο-ρι (부포리/駙浦里)
* Σάχοε-ρι (사회리/四會里)
* Ούαμ-ρι (우암리/牛岩里)
* Ουόντζονγκ-ρι (원정리/元汀里)

Μεταφορές
---------

Σιδηροδρομικές
Ο σταθμός Ράτζιν βρίσκεται στη Γραμμή Πιόνγκνα.

Δείτε επίσης
------------

* Κατάλογος των θεμάτων σχετιζόμενων με την Κορέα
* Κατάλογος πόλεων της Βόρειας Κορέας
* Πανεπιστήμιο Θαλάσσιων Μεταφορών του Ράτζιν
* Γεωγραφία της Βόρειας Κορέας

Παραπομπές
----------

1. ↑  Andray Abrahamian (Σεπτεμβρίου 2011). «Report on Rason Special Economic Zone» (PDF). Choson Exchange. Αρχειοθετήθηκε από το πρωτότυπο (PDF) στις 17 Απριλίου 2012. Ανακτήθηκε στις 9 Δεκεμβρίου 2012.
2. ↑  Robinson, Thomas W (January 1982). «The Soviet Union and Asia in 1981». *Asian Survey*. A Survey of Asia in 1981: Part I **22**: 13–32. doi:10.1525/as.1982.22.1.01p0334u. .
3. ↑  «Rasun Becomes Special City». Daily NK. 5 January 2010. .
4. ↑  «Strategic Implications of China's Access to the Rajin Port». The Jamestown Foundation. 18 March 2010. .
5. ↑  «DPRK allows China domestic trade cargo to ship via its port». *China Daily*. 4 July 2011. .
6. ↑  Wong, Edward (12 October 2011). «Tending a Small Patch of Capitalism in North Korea». *The New York Times*.. Ανακτήθηκε στις 13 October 2011.
7. ↑  «라선시 - 북한지명사전». *North Korea Net*. JoongAng Ilbo. Ανακτήθηκε στις 26 Φεβρουαρίου 2013.

Περαιτέρω ανάγνωση
------------------

* Dormels, Rainer: *North Korea's Cities: Industrial facilities, internal structures and typification*. Jimoondang, 2014. (ISBN 978-89-6297-167-5)

Εξωτερικοί σύνδεσμοι
--------------------

* Πανόραμα 360 μοιρών του Λιμανιού Ρατζίν στο Ρασόν
* North Korea Uncovered (Google Earth στη Βόρεια Κορέα) Χάρτες των οικονομικών υποδομών συμπεριλαμβανομένων των σιδηροδρόμων, ξενοδοχείων, τουριστικών προορισμών, πολιτιστικών εγκαταστάσεων, λιμένων, του δίκτυου ηλεκτρικής ενέργειας, και του ηλεκτροφόρου φράχτη του Ρασόν στο Google Earth.
* Προφίλ της πόλης του Ρασόν